মুজিব ক্ষমা কর

 আপন আহমেদ

হে মুজিব,

ক্ষমা কর,

তুমি আমাদের ক্ষমা কর ।

আমরা এতই উদাসীন

দায়িত্বহীন রোগা সন্তান তোমার,

পারিনি তোমায় বাঁচাতে ।

তোমার কোটি কোটি সন্তানের

কোটি কোটি ডবল হাত,

লুলার নিথর অসাড় শরীরে

বুলেটের ভয়ংকর বেঈমানীর কাছে

পরাজিত হয়েছে জাতি ।

এই লজ্জা নিয়ে আনত ভারি চোখ

পারি নাকো তাকাতে তোমার পানে

বদ্ধ ঘরে বিবেকের কাছে বোবা,

পারি নাকো মুখোমুখি হয়ে উত্তর দিতে ।

তাই, ক্ষমা কর,



তুমি আমাদের ক্ষমা কর।

ক্ষমা শুনে হয়তো হাসবে তুমি,

কারণ, ক্ষমার এক একটি নিঃশ্বাস

হয়ে উঠেছে এক একটা তাজা বুলেট

খেয়েছে তোমার রক্ত চুষে চুষে,

বেঈমানী তো দেখেছ তার ।

তাই, ক্ষমা কর,

তুমি আমাদের ক্ষমা কর।

আজকের প্রজন্ম আমরা যত

নিয়ে নিলাম কাঁধে তুলে

অতীতের যত দোষ ত্রুটি।

তুমি ক্ষমা কর,

তুমি আরেকবার তোমার সন্তানদের -

হতভাগ্য বাঙগালী জাতিকে

ক্ষমা কর ।